معجز شبستری بیر شاعیردی کی
چوخونوقلا یوخسول لوق اونون شعرلرینده بیر اصلی موضوع دی. البته اونون چوخ
دیرلی توپلوم سال وانتقادی شعرلریده وار کی بوردا اولارین باره سینده بحث
ائتمکه ماجال اولماز. یوخسول لوق اونون شعرلرینده هم مادی یوخسول لوق وهم
بیلگی یوخسول لوقودی کی هر ایکی سی ده میللته یاشاییشی چتین ائدیر.
معجزینده شعرلرینده طنز وار آما اوقدر آجی لارلاقاتیشیب کی گولدیرسه ده او
گولماق آجی گولماقدیر. اونون شعرلری یوخسول اینسانلارین یاشاییش دا چکدیلری
چتین لیق لرین و توپلوم دا اولان آشاغی دوروم لارن وار لی لارن راحات
یاشاییش لارینان توتوزدورور:
اونونکه یوخدی دوشابی، یاغی، یومورتاسی
اونون نه آخرتی خوش اولار، نه دنیاسی
خوشا سعادتینه اونلارین که وار بالی
سحر تناول ائدر، هم ییه ر گون اورتاسی
غنی ئولنلرینه بالیلن چالار حلوا
اودادی وئرمز عموغلی فقیرین حلواسی
گورنده بال لذیذی گوزون یوم ای یوخسول
ملول ائدر سنی چونکه اونون تماشاسی
ویا بیر آیری یرده دئییر:
دلبرا بیر چاره ایله بوش قالوب قندانیمیز
چای وئریب عمرین سیزه مرحوم اولوب فنجانیمیز
استکان چایدان سماور باشنه سالمیش قرا
آهی آه اوستن چکر بیچاره دسترخانیمیز
چاره سیز بیر درده توش اولموش ذوغال بینوا
باشینه منقل نه کول توکسین هانی درمانیمیز
بیر آیری شعریده دئییر:
مجلسه داخل اولور پوللی خانیم لاله کیمی
یاد و بیگانه آلیر دوره سینی هاله کیمی
سفره ده تک قالی پولسوز باجی غساله کیمی
چونکه پولدور کیشینین غم گونی غمخواری داداش
جان کیمی باغریوا باس درهم دیناری داداش
ویا اوستاد شعرینده مادی یوخسول لوقون تاثیرین اوستاد ویا معلمه وسونوجدا اورنجیه بیر یاخجی دیلده سویله ییر:
دچار فقر و ضرورت اگر اولا استاد
هزار سال اوخوسا اوغلون آنناماز بیرزاد
معلم اولسا پریشان روزگار ای دوست
چوره ک خیالی ائدر ذهن ائوین اونین برباد
گلر چیخاندا ائویندن دورار قاباغیندا
نه اَت، نه قند، نه سوغان وار نه دوز دییه ر آرواد
او حالیلن یتیشر مکتبه عبوس و غضوب
دوگر اوشاقلاری بی جرم یوکسه لر فریاد
ز بسکه پرت ائدیب او بینوانی پولسیزلیق
جیبینی، قولتوغینی آختارار الینده مداد
معلمه وئریله یاخشی ماهیانه گرک
گرک معلم اولا احتیاجدن آزاد
آچین قولاغوزی ای دوستان من ائشیدین
وطن خرابه لری علمیله اولار آباد
معجز علمی اینسانین ناجی سی بیلیر وقلم باره سینده بئله دئییر:
قلم حکم فرمادی هر عصرده
قلم اهلین اگلشدیره ر قصرده
عزیز ایلین یوسفی مصرده
قلمدر قلم بارک الله قلم
اگر اولماسیدی جهاندا مداد
کیم ایلردی خیام و سعدینی یاد
سخندان شیرین زمان بلاد
قلمدر قلم بارک الله قلم
جهان قالدی یاران نه خاقانیه
نه ابن یمینه، نه قاآنیه
او که دل چویرمز بودیوانه یه
قلمدر قلم بارک الله قلم
گئدیب دهردن عرفی و انوری
وئریب جان هم او جامی وجوهری
بو گون اونلارین وارث اکبری
قلمدر قلم بارک الله قلم
معجز خانیملارین درس
اوخوماسین او زامان داکی حتی کیشی لر ده مدرسه یه گتماقدان منع
اولوردولار، چوخ واجیب بیر زاد بیلیردی وشعرلرینده دفه لرجه بو مساله یه
توخونوب:
ای دوست سواد اولمیا گر عورتده
نامحرمه محتاج اولاجاق البته
ایستر سنه نامه یازدیرا خاتونین
بیر بوینی یوغونلا اگله شر خلوتده
مینجیق کیمی سوز توکر آغزیندان
کاغذ یازان جنب اولار ساعتده
مکتوبی گلنده گزدیره ر کوچه له ری
بیر قدر گرک گوزلیه هر دربند ده
تا بیر اوخویان گوروب دییه، ای قارداش
بوکاغذی بیر اوخی ده ده ن رحمتده
بیر ایش چیخاحاق ایشین ایچیندن مطلق
کاغذ اوخویان اولسا فنا طینتده
اوّل خانیما باخار سورا مکتوبه
سن بورکووی یانقیلیجی قوی غربتده
ای مؤمن خر چوخ اشتباه ائله میسن
وئرمز پزونگه(Pezavang) یِر خدا جنتده
معجز گوره سن جهت نه دور که تاری
خلق ایلمییب عقل بیزیم ملتده
نامحرمیله قول بویون اولماق شرعی
یازماق، اوخوماق خلافیمیش بوکند ده
یازماق قیزین عصمتین خللدار ائتمز
ساخلار اونی علم پردۀ عصمتده
جاهل آنانین بالاسی بیسمارک اولماز
آرواد گرک علم ئورگنه هر حالتده
یازان:اکبر دهقانی
قایناک:دیوان معجز شبستری
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab pes_Arab azb_Arab pes_Arab azb_Arab azb_Arab pes_Arab azb_Arab pes_Arab ckb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab pbt_Arab azb_Arab pes_Arab prs_Arab pbt_Arab azb_Arab pes_Arab pes_Arab pbt_Arab azb_Arab prs_Arab azb_Arab pbt_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab urd_Arab prs_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab